Jednoduchá a rýchla kuracia polievka pre histaminikov
Túto polievku si robím vždy, keď už moje histamínové potiaže prekročia istý bod a ja zas potrebujem "reset".
Postupne som ju zjednodušoval, až som skončil pri 4 hlavných ingredienciách, ktoré môjmu telu nijako neškodia, ale naopak, pomáhajú. Vhodné aj do eliminačnej nízko-histamínovej diéty.
Potrebujeme: cibuľu, mrkvu, petržlen a kuracie mäso.
1. V hrnci na olivovom oleji 5 minút restujeme nakrájanú cibuľu, mrkvu a petržlen.
2. Zalejeme to litrom vody.
3. Počkáme kým zovrie a pridáme tam nakrájané kuracie prsia.
4. Osolíme, môžeme pridať nejaké bylinky a varíme 20 minút. Hotovo.
Kuchtíkove rady:
- Cibuľu a zeleninu na začiatku restujeme aby pustili viac chute.
- Mäso vkladáme až do vriacej vody, aby sa rýchle uzavrelo na povrchu a zostalo tak šťavnaté vnútri.
Ako histaminik nezabudnite: Polievku jedzte čerstvo uvarenú.
Ak navaríte toho viac a časť chcete odložiť na neskôr, pozrite si ako na odložené jedlo.
Autor: Jozef Olšovský
Vydané: 3.3.2021